15-jarige meisie in hof vir moord op skoolleerlingŉ 15-jarige meisie gaan na verwagting Dinsdag in die Randfontein-landdroshof verskyn nadat sy glo ŉ medeleerling (17) met ŉ mes doodgesteek het. Volgens kapt. Appel Ernst, ŉ polisiewoordvoerder, het die verdagte glo die 17-jarige met ‘n mes aangeval nadat ŉ bakleiery, Vrydagoggend op pad skool toe, tussen hulle uitgebreek het. Albei meisies was leerlinge aan Lukanyo-sekondêre skool in Mohlakeng naby Randfontein. Volgens Ernst is die slagoffer na ŉ hospitaal geneem, waar sy later aan haar wonde beswyk het. Die verdagte is Vrydag reeds in hegtenis geneem en het Maandag vir die eerste keer in die hof verskyn waar borgtog geweier is. Die saak duur vandag voort waar ŉ verslag van ŉ maatskaplike werker bekendgemaak gaan word. Die verdagte is intussen uit die skool geskors.